आपको बता दें कि पीएम मोदी और अमेरिकी रक्षा मंत्री जिम मैटिस, दोनों ने ही वार्षिक शांगरी-ला वार्ता को संबोधित किया है। हालांकि दोनों की मुलाकात शांगरी-ला वार्ता के इतर संपन्न हुई। मैटिस ने इस उच्च स्तरीय सुरक्षा सम्मेलन को संबोधित करते हुए कहा है कि पेइचिंग ने समूचे दक्षिण चीन सागर में जहाज रोधी मिसाइलें, सतह से हवा में मार करने वाली मिसाइलें और इलेक्ट्रॉनिक जैमर सहित कई मिलिटरी साजो-सामान तैनात किए हैं। चीन यहां अत्याधुनिक सैन्य सुविधाओं से लैस कृत्रिम द्वीप और ढांचों का निर्माण भी कर रहा है।